Այս ամենն, անշուշտ, գոհացնում է հասարակության մի ստվար հատվածին, որը ծարավ է արդարադատության, որը 2008թ․ ստորագրահավաք էր կազմակերպել երկրի երկրորդ նախագահ Ռոբերտ Քոչարյանին Հաագայի միջազգային քրեական դատարան հանձնելու համար։ ԱԱԾ-ի բացահայտումներն առայժմ կարծես թե ստվերում են թողել մյուս ոլորտներում կատարվող, խմորվող գործընթացները, կադրային քաղաքականության այս կամ այն վրիպումը, պետական ապարատի ծախսերի արդյունավետությունը կամ նպատակահարմարությունը։